Materiál predkladaný na 6/12 zasadnutie
Dozornej rady Sociálnej poisťovne
konané dňa10. decembra 2012

2

správa o hospodárení sociálnej poisťovne 
v mesiacoch január až október 2012 

Dôvod predloženia:	Materiál obsahuje:

realizácia vecného a časového plánu 	1. 	Návrh uznesenia Dozornej rady
konania zasadnutí Dozornej rady		Sociálnej poisťovne
Sociálnej poisťovne v roku 2012	
	2. 	Predkladaciu správu
	
3.	Správu o hospodárení Sociálnej poisťovne v mesiacoch január až október 2012   

Materiál predkladá:

Ing. Dušan Muňko
generálny riaditeľ Sociálnej poisťovne

Návrh uznesenia 
Dozornej rady Sociálnej poisťovne

Dozorná rada Sociálnej poisťovne

berie na vedomie 
správu o hospodárení Sociálnej poisťovne v mesiacoch január až október 2012.

Predkladacia správa
Správa o hospodárení Sociálnej poisťovne v mesiacoch január až október 2012 sa predkladá na 6/12 zasadnutie Dozornej rady Sociálnej poisťovne v nadväznosti na vecný a časový plán konania zasadnutí Dozornej rady Sociálnej poisťovne v roku 2012.

Správa o hospodárení Sociálnej poisťovne 
v mesiacoch január až október 2012
Návrh rozpočtu Sociálnej poisťovne na rok 2012 schválila Národná rada Slovenskej republiky (NR SR) uznesením č. 755 z 8. decembra 2011. Schválený rozpočet Sociálnej poisťovne na rok 2012 (ďalej len „schválený rozpočet“) je zostavený v podmienkach zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) účinných k termínu spracovávania materiálu. 
NR SR schválila 2. decembra 2011 zákon č. 521/2011 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov s účinnosťou od 1. januára 2012, resp. 1. februára 2012 a 10. augusta 2012 zákon č. 252/2012 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony  s účinnosťou od 1. septembra 2012, resp. od 1. januára 2013. 
Dopady zmien vyplývajúcich z uvedených zákonov na hospodárenie Sociálnej poisťovne v roku 2012 sa premietajú v bilancii Sociálnej poisťovne uvedenej v prílohe súhrnná bilancia v stĺpci – upravený rozpočet na rok 2012 (ďalej len „upravený rozpočet“). 
Pri tvorbe správneho fondu sa vychádzalo zo zákonom stanovenej tvorby správneho fondu najviac vo výške 2,4 % z príjmov z poistného, 0,5 % z príspevkov na starobné dôchodkové sporenie (SDS) a ďalších ustanovených príjmov v § 168 ods. 2 zákona o sociálnom poistení.
Príjmy Sociálnej poisťovne v mesiacoch január až október 2012 (bez prevodu z minulých rokov) dosiahli výšku 5 212 909 tis. Eur, čo je 78,18 %-né plnenie upraveného rozpočtu a 97,35 %-né plnenie upraveného časového rozpisu rozpočtu na január až október 2012 (ďalej len „upravený časový rozpis“). V príjmoch je zahrnutých 1 228 333 tis. Eur zo ŠR SR na krytie deficitu v dôsledku zavedenia II. piliera a ako finančná výpomoc z dôvodu platobnej neschopnosti základného fondu starobného poistenia, v zmysle § 157 ods. 4 zákona o sociálnom poistení v znení neskorších predpisov a o zmene a doplnení niektorých zákonov. 
Zdroje Sociálnej poisťovne, vrátane prevodu prostriedkov z minulého roka 
(v súlade so schválenou účtovnou závierkou Sociálnej poisťovne za rok 2011 uznesením NR SR č. 56 z 26. 6. 2012), v hodnotenom období predstavovali 5 769 790 tis. Eur.
Výdavky (náklady) Sociálnej poisťovne v mesiacoch január až október 2012 dosiahli výšku 5 346 516 tis. Eur, čo je 82,26 %-né plnenie upraveného rozpočtu a 98,89 %-né plnenie upraveného časového rozpisu. 
Z porovnania príjmov a výdavkov vyplýva bilančný rozdiel v bežnom roku v sume -133 607 tis. Eur. Hospodárenie Sociálnej poisťovne k 31. októbru 2012 (vrátane prevodu z minulých rokov) skončilo bilančným rozdielom 423 274 tis. Eur.
Vplyv zavedenia II. piliera na hospodárenie Sociálnej poisťovne sa prejavil v základných fondoch za hodnotené obdobie nasledovne: 
•	dôchodkovým správcovským spoločnostiam (DSS) boli postúpené príspevky na SDS vo výške 735 897 tis. Eur,
•	na vykrytie deficitu boli poskytnuté finančné prostriedky zo ŠR SR v sume 1 228 333 tis. Eur.
Prehľady o vývoji príjmov, výdavkov a počtoch zamestnancov Sociálnej poisťovne k 31. októbru 2012 sú v prílohách – ústredie Sociálnej poisťovne, pobočky Sociálnej poisťovne a zamestnanci Sociálnej poisťovne.
1.	Príjmy Sociálnej poisťovne, t. j. finančné prostriedky z poistného, pokút a penále a ostatné príjmy, vrátane finančných prostriedkov zo ŠR SR, v mesiacoch január až október 2012 predstavovali 	5 212 909 tis. Eur,
čo je 78,18 %-né plnenie upraveného rozpočtu v sume	6 667 993 tis. Eur
a 97,35 %-né plnenie upraveného časového rozpisu vo výške	5 355 022 tis. Eur.
Štruktúra skutočných príjmov Sociálnej poisťovne a ich porovnanie s upraveným časovým rozpisom: 
 	 	 	 	v tis. Eur	
Príjmy	Upravený časový rozpis	Skutočnosť	Rozdiel 	% plnenia (2/1)	
 			(2-1)		
a	1	2	3	4	
príjmy celkom	5 355 022	5 212 909	-142 113	97,35	
v tom:	 	 	 	 	
príjmy z bežného poistného od ekonomicky aktívneho obyvateľstva (EAO)	3 552 189	3 575 335	23 146	100,65	
príjmy z dlžného poistného  	121 598	200 669	79 071	165,03	
príjmy zo sankcií	3 616	13 955	10 339	385,92	
príjmy z poistného od štátu vrátane 0,5 % z príspevkov na SDS	142 396	149 176	6 780	104,76	
príjmy od Sociálnej poisťovne	1 737	1 675	-62	96,43	
ostatné príjmy 	1 492 109	1 238 075	-254 034	82,97	
z toho príjmy zo ŠR	1 483 330	1 228 333	-254 997	82,81	
príspevky na SDS zaplatené zamestnávateľom po uplynutí 60 dní	21 998	15 191	-6 807	69,06	
príjmy správneho fondu z príspevkov na SDS (EAO)	3 379	3 710	331	109,81	
príjmy z otvorenie II. piliera	16 000	15 123	-877	.	
V absolútnom vyjadrení je plnenie príjmov celkom oproti upravenému časovému rozpisu nižšie o 142 113 tis. Eur. Na túto skutočnosť malo v  rozhodujúcej miere vplyv plnenie ostatných príjmov Sociálnej poisťovne, keď v mesiaci júl 2012 nebol realizovaný transfer finančných prostriedkov zo ŠR SR v sume 148 333 tis. Eur (v časovom rozpise zapracovaný), v mesiaci september 2012 bol realizovaný len vo výške 100 000 tis. Eur (v porovnaní so 148 333 tis. Eur, ktoré boli zapracované v časovom rozpise) a v mesiaci október 2012 bol realizovaný len vo výške 90 000 tis. Eur (v porovnaní so 148 333 tis. Eur, ktoré boli zapracované v časovom rozpise). Transfer finančných prostriedkov zo ŠR SR je určený na krytie deficitu vzniknutého v dôsledku zavedenia II. piliera a ako finančná výpomoc z dôvodu platobnej neschopnosti základného fondu starobného poistenia, v zmysle § 157 ods. 4 zákona o sociálnom poistení. V absolútnom vyjadrení bol v hodnotenom období Sociálnej poisťovni poskytnutý nižší transfer finančných prostriedkov zo ŠR SR, oproti upravenému časovému rozpisu, o 254 997 tis. Eur. 
Plnenie príjmov z dlžného poistného je v porovnaní s upraveným časovým rozpisom vyššie o 79 071 tis. Eur. Plnenie príjmov od EAO z bežného poistného je, v porovnaní s upraveným časovým rozpisom, vyššie o 23 146 tis. Eur.
Podľa jednotlivých druhov poistenia boli príjmy z bežného poistného od EAO v mesiacoch január až október 2012 nasledovné:
				v tis. Eur	
Príjmy z bežného poistného od EAO	Upravený časový rozpis	Skutočnosť 	Rozdiel  	% plnenia (2/1)	
			(2-1)		
 	1	2	3	4	
Základný fond nemocenského poistenia	326 172	322 738	-3 434	98,95	
Základný fond starobného poistenia	1 573 345	1 571 823	-1 522	99,90	
Základný fond invalidného poistenia	708 344	729 236	20 892	102,95	
Základný fond úrazového poistenia	101 039	104 870	3 831	103,79	
Základný fond garančného poistenia	22 977	22 242	-735	96,80	
Základný fond poistenia v nezamestnanosti	226 720	228 317	1 597	100,70	
Rezervný fond solidarity	593 592	596 109	2 517	100,42	
Spolu	3 552 189	3 575 335	23 146	100,65	
V príjmoch od EAO sú zahrnuté príjmy poistného od zamestnancov, zamestnávateľov, samostatne zárobkovo činných osôb a dobrovoľne poistených osôb.
Počty SZČO platiacich v mesiacoch január až október 2012 na sociálne poistenie z minimálneho vymeriavacieho základu v triedení podľa jednotlivých druhov poistenia sú:
Fond	počet samostatne zárobkovo činných osôb	%-ny podiel z celkového počtu samostatne zárobkovo činných osôb	
Základný fond nemocenského poistenia	190 780	86,95%	
Základný fond starobného poistenia	191 465	86,88%	
Základný fond invalidného poistenia	182 874	87,26%	
Rezervný fond solidarity	191 611	86,85%	
Ukazovateľ úspešnosti výberu poistného a príspevkov na SDS (ďalej len "úspešnosť výberu poistného") vyjadruje platobnú disciplínu odvádzateľov (právnických a fyzických osôb) voči Sociálnej poisťovni, ako aj úroveň vzájomnej komunikácie odvádzateľov poistného a pobočiek Sociálnej poisťovne (ďalej len „pobočky“), vrátane kvality práce pobočiek s pohľadávkami súvisiacimi s nezaplateným poistným. Ukazovateľ úspešnosti výberu poistného je stanovený ako pomer uhradeného predpísaného poistného a príspevkov na SDS, pokút a penále a ich predpisu. V mesiacoch január až október 2012 je jeho hodnota 98,38 %.
1.1.	Poistné štátu (vrátane príjmov správneho fondu vo výške 0,5 % z príspevkov na SDS za sporiteľov štátu) bolo vo výške 	149 176 tis. Eur, 
čo je 83,09 % - né plnenie upraveného rozpočtu vo výške	179 539 tis. Eur
a 104,76 %- né plnenie upraveného časového rozpisu vo výške	142 396 tis. Eur.
Plnenie upraveného časového rozpisu v tis. Eur:
Príjmy 	Upravený časový rozpis	Skutočnosť	Rozdiel (2-1) 	
a	1	2	3	
Starobné poistenie	81 731	89 171	7 440	
Invalidné poistenie	45 304	44 976	-328	
Rezervný fond solidarity	15 090	14 804	-286	
Príjmy správneho fondu  z príspevkov na SDS za poistencov štátu	271	225	-46	
Spolu	142 396	149 176	6 780	
Príjmy z poistného plateného štátom predstavujú finančné prostriedky, ktoré v hodnotenom období poukázalo Ministerstvo práce, sociálnych vecí a rodiny SR (MPSVR SR), znížené o  príspevky na SDS, ktoré Sociálna poisťovňa poukázala na príslušné účty DSS.
1.2.	Sociálna poisťovňa zaplatila poistné v sume 	1 675 tis. Eur,
čo je 78,97 % - né plnenie upraveného rozpočtu v sume	2 121 tis. Eur
a 96,43 %- né plnenie upraveného časového rozpisu v sume	1 737 tis. Eur.
Uvedená suma predstavuje poistné uhradené zo základného fondu úrazového poistenia do základného fondu starobného poistenia.
1.3. 	Ostatné príjmy (vrátane prostriedkov zo ŠR SR) dosiahli 	
výšku 		1 238 075 tis. Eur
čo je 69,14 %- né plnenie upraveného rozpočtu vo výške	1 790 783 tis. Eur
a 82,97 %- né plnenie upraveného časového rozpisu vo výške	1 492 109 tis. Eur.
Na celkovej výške ostatných príjmov sa, okrem príjmov zo ŠR SR vo výške 1 228 333 tis. Eur, podieľajú:
•	príjmy z úrokov na bežných účtoch a termínovaných vkladoch	690 tis. Eur,
•	príjmy z majetku Sociálnej poisťovne (najmä z prenájmu)	513 tis. Eur,
•	príjmy z úhrad preplatkov na dávkach a regresných náhrad	5 020 tis. Eur,
•	príjmy z úhrad preplatkov na zaniknutých dôchodkoch	165 tis. Eur,
•	príjmy z úhrad poistného bez právneho titulu	262 tis. Eur,
•	príjmy z pokút za porušovanie povinností	164 tis. Eur
•	príjmy z úhrad administratívnych preplatkov a iné	2 927 tis. Eur.
Okrem príjmov zo ŠR SR boli ostatné príjmy pripisované do jednotlivých fondov podľa vecnej príslušnosti. Úroky z bežných účtov pobočiek sa rozdelili do fondov percentuálne, zodpovedajúc podielu príjmov konkrétneho základného fondu a rezervného fondu solidarity na celkových príjmoch z poistného. 
1.4.	Tvorba fondov
Z príjmov poistného, pokút, penále a ostatných príjmov v mesiacoch január až október 2012 boli vytvorené jednotlivé fondy:
			v tis. Eur	
Fond  	Tvorba fondu v bežnom roku	Prevod zostatku z roku 2011	Tvorba fondu celkom	
Základný fond nemocenského poistenia	333 402	46 289	379 691	
Základný fond starobného poistenia	2 980 061	267 428	3 247 489	
Základný fond invalidného poistenia	794 264	68 819	863 083	
Základný fond úrazového poistenia	107 529	26 287	133 816	
Základný fond garančného poistenia	38 311	49 398	87 709	
Základný fond poistenia v nezamestnanosti	235 999	38 735	274 734	
Rezervný fond solidarity	625 279	16 399	641 678	
Správny fond	98 064	43 526	141 590	
Spolu	5 212 909	556 881	5 769 790	

2.	Pohľadávky
Pohľadávky podľa § 148 zákona č. 461/2003 Z. z. o sociálnom poistení v znení neskorších predpisov (ďalej len pohľadávky) evidované Sociálnou poisťovňou k 31. októbru 2012 dosiahli výšku 641 928 tis. Eur a oproti stavu k 31. decembru 2011 vzrástli o 78 167 tis. Eur (nárast o 13,9 %). Podiel pohľadávok predpísaných na základe právoplatného rozhodnutia k 31. októbru 2012 predstavoval 94,1 % z celkových pohľadávok. Z celkového stavu pohľadávok predstavujú pohľadávky na poistnom predpísaným právoplatným rozhodnutím 419 853 tis. Eur (65,4 %), pohľadávky na penále 165 680 tis. Eur (25,8%), nepredpísané pohľadávky 38 015 tis. Eur (5,9 %) a ostatné pohľadávky 18 380 tis. Eur (2,9 %). V rámci uvedených pohľadávok Sociálna poisťovňa eviduje k 31. októbru 2012 pohľadávky z roku 1993 (pohľadávky štátu) v celkovom objeme 11 970 tis. Eur (1,9 % z celkového objemu pohľadávok) a pohľadávky zo zúčtovania poistného z roku 1994 na zdravotnom fonde v celkovom objeme 6 750 tis. Eur (1,1 %). Vývoj pohľadávok Sociálnej poisťovne podľa druhov a podľa fondov mesačne v roku 2012 je uvedený v prílohe.
Sociálna poisťovňa od začiatku roka 2012 podala návrhy na vykonanie exekúcie v celkovom objeme 143 138 tis. Eur. Z toho v mesiaci október 2012 v objeme 14 411 tis. Eur. Týmto spôsobom bolo od začiatku roka 2012 vymáhaných spolu 226 931 rozhodnutí. Podrobnejší prehľad je uvedený v prílohe.
Prehľad pohľadávok vymáhaných prostredníctvom mandátnej správy spoločnosťou General Factoring  a. s. je uvedený v prílohách. V roku 2012 Sociálna poisťovňa previedla do mandátnej správy spolu 1 934 pohľadávok v sume 1 435 tis. Eur. Od 1. januára  2012 do 31. októbra 2012 bolo spolu akceptovaných úhrad v objeme 574 tis. Eur viažucich sa ku všetkým zoznamom pohľadávok prevedených do mandátnej správy do októbra 2012.
Od 1. januára 2012 do 31. októbra 2012 vydala Sociálna poisťovňa spolu 1 991 rozhodnutí o povolení splátok dlžných súm v celkovom objeme 5 273 tis. Eur. Z toho úspešne ukončených splátkových kalendárov (100 % úhrada) bolo 414 s uhradenou sumou 968 tis. Eur. K zrušeniu splátkových kalendárov z dôvodov ich nedodržania došlo v 688 prípadoch na celkovú sumu 1 313 tis. Eur. Ku dňu zrušenia rozhodnutia bolo uhradené zo sumy povolenej na splácanie v zmysle schváleného splátkového kalendára 347 tis. Eur. Naďalej aktívnych splátkových kalendárov je 889 na celkový objem pohľadávok 2 992 tis. Eur. Z nich bolo od 1. januára 2012 do 31. októbra 2012 uhradených 1 111 tis. Eur.  Prehľad vývoja splátok dlžných súm v roku 2012 je uvedený v prílohe.
Celkový objem pohľadávok na  neuhradenom poistnom (ďalej len "pohľadávka") Sociálnej poisťovne evidovaných voči sledovaným zdravotníckym zariadeniam v pôsobnosti MZ SR a transformovaným zdravotníckym zariadeniam dosiahol k 31. októbru 2012 sumu 52 109 tis. Eur. Objem pohľadávok evidovaný k 31. októbru 2012 v porovnaní s objemom pohľadávok k 31. decembru 2011 zaznamenal nárast o 33 298 tis. Eur, z toho za mesiac október o 4 171 tis. Eur.
Pohľadávky voči zdravotníckym zariadeniam v pôsobnosti MZ SR dosiahli k 31. októbru 2012 výšku 30 418 tis. Eur, čo predstavuje 58,4 % z celkového objemu pohľadávok voči všetkým sledovaným zdravotníckym zariadeniam. V porovnaní s predchádzajúcim mesiacom sa pohľadávky voči týmto zdravotníckym zariadeniam zvýšili o 3 145 tis. Eur. 
Voči transformovaným zdravotníckym zariadeniam eviduje Sociálna poisťovňa k 31. októbru 2012 pohľadávky vo výške 21 691 tis. Eur, čo predstavuje 41,6 % z celkového objemu pohľadávok voči všetkým sledovaným zdravotníckym zariadeniam. V porovnaní so stavom pohľadávok s predchádzajúcim mesiacom sa pohľadávky voči týmto zdravotníckym zariadeniam zvýšili o 1 026 tis. Eur. 
Sociálna poisťovňa eviduje k 31. októbru 2012 celkovo 21 sledovaných zdravotníckych zariadení s pohľadávkou, z toho je 6 zdravotníckych zariadení v pôsobnosti MZ SR a 15 je transformovaných zdravotníckych zariadení. 
3.	Výdavky (náklady) Sociálnej poisťovne
Výdavky (náklady) Sociálnej poisťovne v mesiacoch január až október 2012:
						v tis. Eur	
Ukazovateľ	Upravený rozpočet 	Upravený časový rozpis 	Skutočnosť k 31. 10. 2012	% plnenia (3/1)	% plnenia (3/2)	Rozdiel
(3-2)	
a	1	2	3	4	5	6	
Použitie prostriedkov celkom	6 499 601	5 406 407	5 346 516	82,26	98,89	-59 891	
v tom:	 	 	 	 	 	 	
základný fond nemocenského poistenia	422 576	351 143	356 703	84,41	101,58	5 560	
základný fond starobného poistenia	4 814 092	4 004 312	3 958 460	82,23	98,85	-45 852	
základný fond invalidného poistenia	890 568	740 292	732 695	82,27	98,97	-7 597	
základný fond úrazového poistenia	47 676	39 771	36 408	76,37	91,54	-3 363	
základný fond garančného poistenia	41 073	33 898	29 198	71,09	86,13	-4 700	
základný fond poistenia v nezamestnanosti	169 905	142 135	145 659	85,73	102,48	3 524	
správny fond	113 711	94 856	87 393	76,86	92,13	-7 463	

3.1.	Výdavky základného fondu nemocenského poistenia	356 703 tis. Eur,
čo je 84,41 % upraveného rozpočtu vo výške	422 576 tis. Eur
a 101,58 % upravený časový rozpis vo výške	351 143 tis. Eur.
V mesiacoch január až október 2012 boli výdavky základného fondu nemocenského poistenia v členení na dávky v porovnaní s časovým rozpisom a v porovnaní s rovnakým obdobím roka 2011:
							v tis. Eur	
Druh dávky	Január až október	Rozdiel	%  plnenia  (3/1)	Index (3/2) v %	
	upravený časový rozpis 	skutočnosť 2011	skutočnosť 2012	(3-1)	(3-2)			
a	1	2	3	4	5	6	7	
nemocenské	244 490	220 571	242 766	-1 724	22 195	99,29	110,06	
ošetrovné 	8 500	8 498	7 986	-514	-512	93,95	93,98	
vyrovnávacia dávka	60	47	46	-14	-1	76,67	97,87	
materské	98 093	87 840	105 905	7 812	18 065	107,96	120,57	
zúčtovanie dávok § 112	 	-6	 	0	6	0,00	0,00	
Celkom výdavky	351 143	316 950	356 703	5 560	39 753	101,58	112,54	

Na výšku výdavkov na nemocenské dávky mal vplyv počet prípadov a priemerná mesačná výška dávky. Vývoj ukazovateľov bol:

•	priemerný mesačný počet prípadov dávky:
Druh dávky	Rozpočet	Január až október	Rozdiel	Index (3/2) v %	
		skutočnosť 2011	skutočnosť 2012	(3-1)	(3-2)		
a	1	2	3	4	5	6	
nemocenské	116 492	105 901	108 982	-7 510	3 081	102,91	
ošetrovné 	12 376	11 375	10 702	-1 674	-673	94,08	
vyrovnávacia dávka	106	94	82	-24	-12	87,23	
materské	23 978	23 021	24 054	76	1 033	104,49	
Celkom 	152 952	140 391	143 820	-9 132	3 429	102,44	

•	priemerná mesačná výška dávky:
						v Eur	
Druh dávky	Rozpočet	Január až október	Rozdiel	Index (3/2) v %	
		skutočnosť 2011	skutočnosť 2012	(3-1)	(3-2)		
a	1	2	3	4	5	6	
nemocenské	209,17	208,29	222,76	13,59	14,47	106,95	
ošetrovné 	70,57	74,71	74,62	4,05	-0,09	99,88	
vyrovnávacia dávka	52,00	50,38	55,76	3,76	5,38	110,68	
materské	415,76	381,57	440,28	24,52	58,71	115,39	

3.2.	Výdavky z dôchodkového poistenia	4 691 155 tis. Eur,
čo je 82,23 % upraveného rozpočtu vo výške	5 704 660 tis. Eur,
a 98,87 % upraveného časového rozpisu vo výške	4 744 604 tis. Eur,
Výdavky základného fondu starobného poistenia	3 958 460 tis. Eur,
čo je 82,23 % upraveného rozpočtu vo výške	4 814 092 tis. Eur,
a 98,85 % upraveného časového rozpisu vo výške	4 004 312 tis. Eur,
Výdavky základného fondu invalidného poistenia	732 695 tis. Eur,
čo je 82,27 % rozpočtu vo výške	890 568 tis. Eur,
a 98,97 % upraveného časového rozpisu vo výške	740 292 tis. Eur.
Čerpanie finančných prostriedkov z dôchodkového poistenia bolo nižšie o 53 449 tis. Eur oproti časovému rozpisu. 
Rozpočtované výdavky boli nižšie najmä v dôchodkoch:
•	predčasných starobných (67 577 tis Eur), čo je spôsobené hlavne nižším počtom a nižšou priemernou výškou novopriznávaných dôchodkov a vyšším počtom presunutých predčasných starobných dôchodkov do starobných dôchodkov po dovŕšení dôchodkového veku poberateľa ako bolo rozpočtované,
•	vdovských (7 911 tis. Eur) a sirotských (4 272 tis. Eur) z dôvodu nižšieho počtu a nižšej priemernej výšky novopriznávaných dôchodkov ako bolo rozpočtované na rok 2012.
Vyššie skutočné výdavky, ako rozpočtované, boli  na starobné dôchodky (o 26 528 tis. Eur), čo je spôsobené najmä vyšším počtom a vyššou priemernou výškou presunutých predčasných starobných dôchodkov do starobných dôchodkov po dovŕšení dôchodkového veku poberateľa ako bolo rozpočtované.
Suma výdavkov na dôchodkové dávky v hodnotenom období zahŕňa aj valorizáciu dôchodkov od 1. januára  2012 v zmysle § 82 zákona o sociálnom  poistení o 3,3 % vo výške 155 805 tis. Eur, v ktorej je zahrnuté zvýšenie dôchodkov od prvého dňa v mesiaci v sume 5 863 tis. Eur. Zvýšenie na jeden dôchodok predstavovalo 9,31 Eur (na starobný dôchodok 11,22 Eur, predčasný starobný dôchodok 11,99 Eur a na invalidný dôchodok 8,31 Eur).
Podiel jednotlivých dôchodkových dávok na celkových výdavkoch v percentuálnom vyjadrení je znázornený v grafe:

V porovnaní so stavom k 31. decembru 2011 sa v hodnotenom období zvýšil počet vyplácaných dôchodkov o 11 307. Najväčší nárast bol v  starobných dôchodkoch (18 318) a invalidných dôchodkoch (4 006). Pokles bol zaznamenaný najmä v predčasných starobných  dôchodkoch (-7 186), vdovských dôchodkoch (-2 590) a sirotských dôchodkoch (-3 304).
Prehľad o počte vyplácaných dôchodkov podľa druhu dôchodku k 31. októbru 2012, v porovnaní so stavom k 31. októbru 2011 a k 31. decembru 2011 je v tabuľke:
 	Stav k	Rozdiel (3-1)	Rozdiel (3-2)	
Druh dôchodku	31.10.2011	31.12.2011	31.10.2012			
a	1	2	3	4	5	
Starobný dôchodok	953 699	957 633	975 951	22 252	18 318	
Predčasný starobný dôchodok	34 653	32 130	24 944	-9 709	-7 186	
Invalidný dôchodok	221 920	223 182	227 188	5 268	4 006	
Vdovský dôchodok	298 533	299 389	296 799	-1 734	-2 590	
Vdovecký dôchodok 	37 535	37 986	38 644	1 109	658	
Sirotský dôchodok	24 426	27 617	24 313	-113	-3 304	
Dôchodky neprevzaté do automat. evidencie	168	168	50	-118	-118	
Dôchodky vyplácané do cudziny	15 907	16 315	17 838	1 931	1 523	
Celkom	1 586 841	1 594 420	1 605 727	18 886	11 307	

Vývoj počtu vyplácaných dôchodkov podľa jednotlivých mesiacov roka 2011 a 2012: 

Prehľad o priemernej mesačnej výške vyplácaného sólo dôchodku podľa druhu dôchodku k 31. októbru 2012, v porovnaní so stavom k 31. októbru 2011 a k 31. decembru 2011 je v tabuľke:
					v Eur	
 	Výška vyplácaného sólo dôchodku k	Rozdiel   (3-1)	Rozdiel   (3-2)	
Druh dôchodku	 31.10.2011	 31.12.2011	 31.10.2012			
a	1	2	3	4	5	
Starobný dôchodok	361,78	362,08	375,60	13,82	13,52	
Predčasný starobný dôchodok	356,89	357,63	375,55	18,66	17,92	
Invalidný dôchodok	256,07	255,63	261,42	5,35	5,79	
Vdovský dôchodok	221,84	222,00	229,59	7,75	7,59	
Vdovecký dôchodok 	170,00	169,67	176,45	6,45	6,78	
Sirotský dôchodok	124,22	125,88	126,60	2,38	0,72	
Prehľad o priemernej výške vyplácaných sólo dôchodkov podľa druhu dôchodku a pohlavia k 31. októbru 2012 je uvedený v tabuľke:
			v Eur	
Druh dôchodku	muži	ženy	spolu	
a	1	2	3	
Starobný dôchodok	427,74	333,27	375,60	
Predčasný starobný dôchodok	391,90	315,02	375,55	
Invalidný dôchodok	285,59	233,44	261,42	
Vdovský dôchodok	x	229,59	229,59	
Vdovecký dôchodok 	176,45	x	176,45	
Sirotský dôchodok	120,90	128,65	126,60	
Priemerná mesačná výška vyplácaných dôchodkov vzrástla, oproti rovnakému obdobiu minulého roka, najmä v dôsledku realizovaného zvýšenia dôchodkov s účinnosťou od 1. januára  2012.
3.3.	Výdavky základného fondu úrazového poistenia 	36 408 tis. Eur,
čo je 76,37 % rozpočtu vo výške	47 676 tis. Eur
a 91,54 % upraveného časového rozpisu vo výške	39 771 tis. Eur. 
V uvedenej sume výdavkov sú zahrnuté:
•	výdavky na úrazové dávky	34 604 tis. Eur,
•	zúčtovanie dôchodkových dávok	-108 tis. Eur.
•	poistné do základného fondu starobného poistenia  a príspevky
na SDS platené do základného fondu príspevkov na SDS	1 912 tis. Eur.
V mesiacoch január až október 2012 sú skutočné výdavky základného fondu úrazového poistenia nižšie o 3 363 tis. Eur v porovnaní s časovým rozpisom a v porovnaní s rovnakým obdobím roka 2011 vyššie o 334 tis. Eur.
Najvyšší podiel na vyplatených úrazových dávkach má úrazová renta v sume 18 602 tis. Eur. V mesiacoch január až október 2012 bolo ústredím Sociálnej poisťovne (ďalej len „ústredie“) vyplatených priemerne mesačne 6 581 úrazových rent a 225 pozostalostných úrazových rent spolu v sume 18 877 tis. Eur. Pobočky vyplatili úrazové dávky v sume 15 727 tis. Eur. 
3.4.	Výdavky základného fondu garančného poistenia 	29 198 tis. Eur,
čo je 71,09 % rozpočtu vo výške	41 073 tis. Eur
a 86,13 % upraveného časového rozpisu vo výške	33 898 tis. Eur.
V uvedenej sume výdavkov sú zahrnuté:
•	výdavky na dávku garančného poistenia 	5 344 tis. Eur,
•	výdavky na úhradu príspevkov na SDS, ktoré nezaplatil 
zamestnávateľ do základného fondu príspevkov na SDS 
do 60 dní odo dňa ich splatnosti  	23 854 tis. Eur. 
Výdavky základného fondu garančného poistenia boli v mesiacoch január až október 2012 nižšie v porovnaní s časovým rozpisom o 4 700 tis. Eur a v porovnaní s rovnakým obdobím roka 2011 o 1 089 tis. Eur.
V sledovanom období roka 2012 bola priemerná mesačná výška dávky garančného poistenia 1 246,27 Eur a priemerný mesačný počet prípadov vyplatenej dávky bol 429 prípadov.
3.5.	Výdavky základného fondu poistenia 
v nezamestnanosti	145 659 tis. Eur,
čo je 85,73 % upraveného rozpočtu vo výške	169 905 tis. Eur
a 102,48 % upraveného časového rozpisu vo výške	142 135 tis. Eur.
V uvedenej sume výdavkov sú zahrnuté:
•	výdavky na dávku v nezamestnanosti	145 788 tis. Eur,
•	refundácia dávky v nezamestnanosti štátom v EÚ	33 tis. Eur,
•	zúčtovanie dôchodkových dávok	-162 tis. Eur.
V porovnaní s časovým rozpisom sú výdavky základného fondu poistenia v nezamestnanosti vyššie o 3 524 tis. Eur. V porovnaní s rovnakým obdobím roka 2011 boli výdavky základného fondu poistenia v nezamestnanosti vyššie o 10 795 tis. Eur (index 108,00 %).
V mesiacoch január až október 2012 bola priemerná mesačná výška dávky v nezamestnanosti na 1 poberateľa 340,71 Eur a priemerný mesačný počet poberateľov vyplatenej dávky bol 42 790.  
3.6.	Výdavky (náklady) správneho fondu
V rozpočte výdavkov (nákladov) správneho fondu v roku 2012 sa predpokladá použitie prostriedkov správneho fondu v sume 113 711 tis. Eur.
Použitie finančných prostriedkov správneho fondu za obdobie január až október 2012 je uvedené v nasledujúcom prehľade:
                                                                                                                       v tis. Eur
 	Rozpis	Rozpis	Skutočnosť	Skutočnosť	%	%	
Ukazovateľ	rozpočtu	rozpočtu	za mesiac	za obdobie	plnenia	plnenia	
 	na rok	na január až	október	január až	(4/1)	(4/2)	
 	2012 	 október 2012 	  2012	október 2012	 	 	
 	 						
a	1	2	3	4	5	6	
 Bežné výdavky	110 307 	91 946 	8 699 	86 566	78,48 	94,15 	
 v tom : 
 - mzdy	52 358 	43 475 	4 247 	41 573	79,40 	95,63 	
 - poistné a príspevok do poisťovní 	20 242 	16 911 	1 619 	15 943	78,76 	94,28 	
 - tovary a služby	36 194 	30 173 	2 796 	27 984	77,32 	92,75 	
 - bežné transfery	1 513 	1 387 	37 	1 066	70,46 	76,86 	
 Kapitálové výdavky	3 404 	2 909 	3 	827	24,29 	28,43 	
 v tom : 
- všeobecné investície	1 429 	1 428	3 	667	46,68 	46,71 	
- výdavky na informačno-komunikačné technológie 	1 975 	 1 481	-	160	8,10 	10,80 	
 	 	 	 		 	 	
 Spolu použitie správneho fondu	113 711 	94 855 	8 702 	87 393	76,86 	92,13 	
3.6.1     Bežné  výdavky (náklady)
Vynaložené finančné prostriedky správneho fondu súvisiace s krytím bežných výdavkov (nákladov)  boli v sume :	 86 566 tis. Eur,
v tom:
-	ústredie  	  36 245 tis. Eur,  
-	pobočky   	  50 321 tis. Eur.
	Podiel bežných výdavkov (nákladov) v sume 86 566 tis. Eur na celkových použitých prostriedkov správneho fondu 87 393 tis. Eur za obdobie január až október 2012 je 99,05 %.

v tis. Eur
                 Ukazovateľ	Ústredie, skutočnosť 
za obdobie január až október 2012	Pobočky, skutočnosť
za obdobie január až október 2012	Spolu skutočnosť 
za obdobie január až október 2012	Podiel v %	
a	1	2	3	4	
Bežné výdavky (náklady)	36 245	50 321	86 566	99,05	
Kapitálové výdavky	827  	       - 	   827	    0,95	
Správny fond spolu	37 072 	50 321	87 393	100,00	

Na celkovom plnení rozpočtu správneho fondu za obdobie január až október 2012 sa podieľali osobné náklady vo výške 60 508 tis. Eur, z toho mzdové prostriedky, poistné a príspevok do poisťovní podľa organizačných zložiek Sociálnej poisťovne boli:
                                                                                                                                         v tis. Eur
 	Rozpis	Rozpis	Skutočnosť	Skutočnosť	%	%	
Ukazovateľ	rozpočtu	rozpočtu	za mesiac	za obdobie	plnenia	plnenia	
 	na rok 2012	na január až	október 	január až	(4/1)	(4/2)	
 		október 2012	2012	 október 2012	 	 	
 	 				 	 	
a	1	2	3	4	5	6	
 Mzdové prostriedky spolu	52 358 	43 475 	4 247 	41 573	79,40	95,63	
 v tom : - ústredie	18 615 	15 571 	1 311 	12 911	69,36	82,92	
             - pobočky	33 743 	27 904	2 936 	28 662	84,94	102,72	
 Poistné a príspevok do poisťovní	20 242 	16 911 	1 619 	15 943	78,76	94,28	
 v tom : - ústredie	7 127 	6 007 	 511	5 005	70,23	83,32	
             - pobočky	13 115 	10 904 	1 108	10 938	83,40	100,31	

Finančné prostriedky rozpočtované na krytie výdavkov (nákladov) správneho   fondu ústredia a pobočiek spolu v rozpise rozpočtu na tovary a služby v celkovej sume 	36 194 tis. Eur,
boli za obdobie január až október 2012 čerpané vo výške 	27 984 tis. Eur, 
čo je plnenie ročného rozpočtu na	  77,32 %,
a časového rozpisu na január až október 2012	92,75%.
Finančné prostriedky rozpočtované na krytie výdavkov (nákladov) správneho   fondu ústredia a pobočiek spolu v rozpise rozpočtu na bežné transfery v celkovej sume 	1 513 tis. Eur,
boli za obdobie január až október 2012 čerpané vo výške 	1 066 tis. Eur, 
čo je plnenie ročného rozpočtu na	70,46 %,
a časového rozpisu na január až október 2012 	76,86 %.

Podľa vybraných nákladových položiek analytického členenia bolo použitie správneho fondu:                                                                                                                                              		                    	v tis. Eur
 	Rozpis	Rozpis	Skutočnosť	Skutočnosť	%	%	
Ukazovateľ	rozpočtu	rozpočtu	za mesiac	za obdobie	plnenia	plnenia	
 	na rok 2012 	na január až	október 	január až	(4/1)	(4/2)	
 		 október 2012	2012	október 2012	 	 	
 	 				 	 	
a	1	2	3	4	5	6	
 - spotrebované nákupy	3 641 	2 909	244 	2 815	77,31	96,78	
 - služby 	26 887 	22 573 	2 087 	20 831	77,48	92,28	
 - osobné náklady	76 563 	63 797 	6 109 	60 508	79,03	94,84	
 - dane a poplatky	372 	312	20 	283	76,17	91,00	
 - ostatné náklady	2 844 	2 355	239 	2 129	74,87	90,40	
3.6.2.	Kapitálové výdavky 
Vynaložené finančné prostriedky správneho fondu súvisiace s krytím kapitálových výdavkov za obdobie január až október 2012 boli v sume	 827 tis. Eur
čo z rozpisu rozpočtu na január až október 2012 	 2 909 tis. Eur, 
je plnenie na 28,43 %,
a z rozpisu rozpočtu na rok  2012 	3 404 tis. Eur, 
je plnenie na 24,29 %.

V kategórii kapitálových výdavkov boli čerpané finančné prostriedky nasledovne:
- na položke nákup softvéru vo výške	8 tis. Eur,
- na položke nákup interiérového vybavenia vo výške	6 tis. Eur,
- na položke nákup výpočtovej techniky vo výške	136 tis. Eur,
- na položke nákup telekomunikačnej techniky vo výške	17 tis. Eur,
- na položke nákup prevádzkových strojov, prístrojov vo výške	161 tis. Eur,
- na položke nákup špeciálnych strojov, prístrojov vo výške	25 tis. Eur,
- na položke prípravná a projektová dokumentácia vo výške 	16 tis. Eur,
- na položke realizácia stavieb a ich technické zhodnotenie vo výške	458 tis. Eur. 
4.	Výdavky na dávky, ktoré hradí štát
Na výplatu dávok, ktoré uhrádza štát podľa § 168a a § 285 písm. a) až m) zákona o sociálnom poistení, poukázalo MPSVR SR Sociálnej poisťovni v hodnotenom období finančné prostriedky v sume 	38 716 tis. Eur.
Tieto dávky boli vyplatené v sume	39 981 tis. Eur,
čo zo schváleného rozpočtu na rok 2012 v sume 	44 847 tis. Eur
predstavuje plnenie na 89,15 %.
Súčasťou dávok, ktoré hradí štát sú tiež výdavky na vianočný príspevok a náklady spojené s jeho výplatou, ktoré boli v hodnotenom období vyplatené v sume 1 194 tis. Eur a výdavky na príplatok k dôchodku politickým väzňom a náklady spojené s jeho výplatou, ktoré predstavovali sumu 2 533 tis. Eur.
Z rozdielu príjmov a výdavkov v hodnotenom období vyplýva pohľadávka Sociálnej poisťovne voči MPSVR SR v sume 1 265 tis. Eur. V zmysle Zmluvy o poukazovaní rozpočtových prostriedkov, ktoré poskytuje štát na úhradu nákladov na plnenia podľa § 168a a § 285 ods. písm. a) až m) zákona o sociálnom poistení a o ich zúčtovaní sa pohľadávka vysporiada pri poukazovaní zálohy na nasledujúci mesiac.  
Od 1. septembra 2009 vypláca Sociálna poisťovňa ďalšiu dávku, ktorú uhrádza štát. Ide o príspevok účastníkom národného boja za oslobodenie a vdovám a vdovcom po týchto osobách (ďalej len „príspevok“) podľa § 285 písm. n) zákona o sociálnom poistení v znení zákona č. 285/2009 Z. z o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov. Finančné prostriedky poukazuje Sociálnej poisťovni Ministerstvo obrany Slovenskej republiky (MO SR) v mesačnej periodicite na základe vyčíslenia sumy, ktorá bola vyplatená na príspevok a na úhradu výdavkov spojených s jeho výplatou. 
Výdavky na príspevok a na úhradu výdavkov spojených s jeho výplatou boli v hodnotenom období vyčíslené v sume 1 526 tis. Eur. MO SR Sociálnej poisťovni v hodnotenom období poukázalo finančné prostriedky na výdavky, ktoré sa viažu k hodnotenému obdobiu roka 2012 v sume 1 376 tis. Eur. Záväzok MO SR voči Sociálnej poisťovni v sume 150 tis. Eur bude vyrovnaný v nasledujúcom období. 
5.	Záver
Z porovnania skutočných príjmov a výdavkov Sociálnej poisťovne 
k 31. októbru 2012 vyplývajú bilančné rozdiely v hospodárení Sociálnej poisťovne podľa jednotlivých fondov:
				v tis. Eur	
Fond  	Bilančný rozdiel v bežnom roku	Prevod zostatku z roku 2011	Krytie deficitu  v dôchodkovom poistení 	Bilančný rozdiel k 31. 10. 2012	
Základný fond nemocenského poistenia	-23 301	46 289	0	22 988	
Základný fond starobného poistenia	-978 399	267 428	730 000	19 029	
Základný fond invalidného poistenia	61 569	68 819	-60 000	70 388	
Základný fond úrazového poistenia	71 121	26 287	-50 000	47 408	
Základný fond garančného poistenia	9 113	49 398	 	58 511	
Základný fond poistenia v nezamestnanosti	90 340	38 735	 	129 075	
Rezervný fond solidarity	625 279	16 399	-620 000	21 678	
Správny fond	10 671	43 526	0	54 197	
Spolu	-133 607	556 881	0	423 274	

Hospodárenie Sociálnej poisťovne v sledovanom období skončilo s bilančným rozdielom 423 274 tis. Eur, čo je o 51 901 tis. Eur menej, ako sa predpokladalo v upravenom časovom rozpise. Dôvodom je o 254 997 tis. Eur nižší transfer finančných prostriedkov zo ŠR SR.
x  x  x
Informácia o príspevkoch na SDS v mesiacoch január až október 2012
Sociálna poisťovňa vybrala príspevky na SDS vo výške	715 713 tis. Eur,
čo je 90,76 % v roku 2012 predpokladanej sumy	788 555 tis. Eur.
DSS boli za EAO postúpené príspevky na SDS v sume	667 248 tis. Eur,
čo je 92,31 % v roku 2012 predpokladanej sumy	722 797 tis. Eur.
V tom príspevky na SDS za:
- zamestnancov	626 292 tis. Eur,
- SZČO	38 977 tis. Eur,
- DPO	1 979 tis. Eur.
	Príspevky na SDS uhradené zo základného fondu garančného poistenia boli postúpené v sume 23 854 tis. Eur.
Príspevky na SDS za sporiteľov štátu boli postúpené v sume  44 531 tis. Eur,
čo je 72,28 % v roku 2012 predpokladanej sumy 61 612 tis. Eur.
Sociálna poisťovňa postúpila príspevky na SDS za sporiteľov, ktorí sa stali poberateľmi úrazovej renty a doplatky za poberateľov invalidného dôchodku (za predchádzajúce obdobia) v sume 237 tis. Eur.
Zo správneho fondu bolo za hodnotené obdobie zaplatené penále v sume 27 tis. Eur (zníženie oproti minulému mesiacu je z dôvodu vrátených penále).
V hodnotenom období boli postúpené príspevky na SDS v celkovej sume  735 897 tis. Eur, čo je v porovnaní s rovnakým obdobím minulého roka (704 177 tis. Eur) viac o 31 720 tis. Eur.
Ku koncu októbra 2012 evidovala Sociálna poisťovňa 1 461 605 sporiteľov, čo predstavuje od začiatku tohto roka prírastok 10 900 sporiteľov. Prehľad o štruktúre sporiteľov vyjadruje nasledovná tabuľka:
1.	zamestnanci	936 908	
2.	SZČO	130 725	
3.	dobrovoľne dôchodkovo poistené osoby 	7 801	
4.	sporitelia, za ktorých platí príspevky na SDS štát	126 268	
 	v tom:	 	
 	a)	osoba  starajúca sa o dieťa do 6 rokov veku	107 361	
 	b)	osoba, ktorá sa stará o dieťa s nepriaznivým zdravotným stavom  do 18 rokov veku	1 323	
 	c)	osoba  poberajúca peňažný príspevok  za opatrovanie	6 125	
 	d)	osoba, ktorá vykonávajúca osobnú asistenciu fyzickej osoby s ťažkým zdravotným postihnutím	220	
 	e)	osoba, ktorej sa poskytuje materské	11 239	
5.	sporitelia, za ktorých platí príspevky na SDS Sociálna poisťovňa 	36 608	
6.	sporitelia bez poistenia a sporitelia, za ktorých neboli postúpené príspevky na SDS	223 295	

Na základe § 123ac zákona č. 43/2004 Z. z. o starobnom dôchodkovom sporení, v znení zákona č. 252/2012 Z. z. s účinnosťou od. 1. septembra 2012 Sociálna poisťovňa spracovala ku koncu októbra písomné oznámenia 6 176 sporiteľov, ktorých prejavom vôle je, aby im zaniklo právne postavenie sporiteľa. Za vystupujúcich sporiteľov bola ku koncu októbra 2012 z DSS poukázaná na účet Sociálnej poisťovne suma 15 404 tis. Eur.
V súlade s § 123ad zákona č. 43/2004 Z. z. o starobnom dôchodkovom sporení, v znení zákona č. 252/2012 Z. z. s účinnosťou od 1. septembra 2012 zaevidovala Sociálna poisťovňa 4 223 žiadostí o uzatvorenie zmluvy o starobnom dôchodkovom sporení.
Od roku 2005 do 31. októbra 2012 evidovala Sociálna poisťovňa 227 120 žiadostí o prestup do inej DSS. Z nich bolo realizovaných 182 074 prestupov. Od začiatku tohto roka je nárast o 13 357 realizovaných prestupov.
x   x   x
Očakávané výsledky hospodárenia Sociálnej poisťovne v roku 2012
Zohľadňuje skutočné výsledky hospodárenia Sociálnej poisťovne v roku 2011 a za obdobie mesiacov január až august 2012 a predpoklad ich vývoja do konca roka 2012, vplyv makroekonomických ukazovateľov zverejnených Inštitútom finančnej politiky Ministerstva financií Slovenskej republiky 12. septembra 2012.
Príjmy Sociálnej poisťovne sa v roku 2012 očakávajú: 
					v tis. Eur	
Príjmy s vplyvom II. piliera	Rok 2012	Rozdiel	
	Schválený rozpočet 	Upravený rozpočet 	Očakávaná skutočnosť 	3-1	3-2	
a	1	2	3	4	5	
príjmy celkom	6 534 611	6 667 993	6 419 253	-115 358	-248 740	
v tom:	 	 	 	 	 	
príjmy z bežného poistného od EAO	4 382 544	4 440 062	4 491 110	108 566	51 048	
príjmy z dlžného poistného  	149 373	149 373	231 026	81 653	81 653	
príjmy zo sankcií	4 445	4 445	14 000	9 555	9 555	
príjmy z poistného od štátu	173 915	179 229	196 496	22 581	17 267	
príjmy od Sociálnej poisťovne	2 090	2 121	2 000	-90	-121	
ostatné príjmy 	1 790 783	1 790 783	1 380 748	-410 035	-410 035	
z toho príjmy zo ŠR SR	1 780 000	1 780 000	1 369 603	-410 397	-410 397	
príspevky na SDS zaplatené zamestnávateľom po uplynutí 60 dní	27 023	27 023	28 916	1 893	1 893	
príjmy správneho fondu z príspevkov na SDS	4 438	4 077	4 077	-361	0	
príjmy z otvorenie II. piliera	0	70 880	70 880	70 880	0	

V roku 2012 sa očakávajú nižšie príjmy celkom oproti schválenému rozpočtu o 115 358 tis. Eur a oproti upravenému rozpočtu na rok 2012 o 248 740 tis. Eur. Vyššie sa očakávajú príjmy z bežného poistného od EAO o 108 566 tis. Eur oproti schválenému rozpočtu a o 51 048 tis. Eur oproti upravenému rozpočtu. Príjmy z dlžného poistného sa predpokladajú vo výške 231 026 tis. Eur, čo predstavuje prekročenie v absolútnej sume 81 653 tis. Eur oproti rozpočtovanej sume. 
V očakávanej skutočnosti ostatných príjmov je v základnom fonde starobného poistenia (ZFSP) zapracovaný transfer finančných prostriedkov zo ŠR SR v sume 1 369 603 tis. Eur (oproti rozpočtu na rok 2012 nižší o 410 397 tis. Eur) na krytie deficitu vzniknutého v dôsledku zavedenia II. piliera a ako finančná výpomoc z dôvodu platobnej neschopnosti ZFSP, v zmysle § 157 ods. 4 zákona o sociálnom poistení. 
Výdavky 
Výdavky (náklady) Sociálnej poisťovne sa v roku 2012 očakávajú:

					v tis. Eur	
Ukazovateľ	Rok 2012	Rozdiel	
	Schválený rozpočet 	Upravený rozpočet 	Očakávaná skutočnosť 	3-1	3-2	
a	1	2	3	4	5	
Použitie prostriedkov celkom	6 509 225	6 499 601	6 426 822	-82 403	-72 779	
v tom:	 	 	 	 	 	
 základný fond nemocenského poistenia 	431 934	422 576	435 364	3 430	12 788	
základný fond starobného poistenia	4 814 092	4 814 092	4 740 539	-73 553	-73 553	
základný fond invalidného poistenia 	890 568	890 568	881 443	-9 125	-9 125	
základný fond úrazového poistenia, v tom:	47 676	47 676	45 378	-2 298	-2 298	
 - výdavky na úrazové dávky	45 351	45 351	43 120	-2 231	-2 231	
 - úhrada poistného na starobné poistenie a príspevkov na SDS za poberateľov úrazovej renty	2 325	2 325	2 258	-67	-67	
základný fond garančného poistenia ,  v tom:	41 073	41 073	34 911	-6 162	-6 162	
 - výdavky na dávku garančného poistenia 	2 349	2 349	7 612	5 263	5 263	
 - úhrada príspevkov na SDS nezaplatených zamestnávateľom do základného fondu príspevkov na SDS	38 724	38 724	27 299	-11 425	-11 425	
základný fond poistenia v nezamestnanosti 	170 171	169 905	174 262	4 091	4 357	
správny fond	113 711	113 711	114 925	1 214	1 214	
V roku 2012 sa očakávajú celkovo nižšie výdavky (náklady) Sociálnej poisťovne o 82 403 tis. Eur oproti schválenému rozpočtu a o 72 779 tis. Eur, oproti upravenému rozpočtu. V základnom fonde starobného poistenia sa predpokladajú nižšie výdavky o 73 553 tis. Eur, najmä z dôvodu nižšieho počtu a nižšej priemernej výšky priznaných dôchodkov a vyššieho počtu zaniknutých dôchodkov, ktoré mali vyššiu priemernú výšku, ako bolo rozpočtované na rok 2012. Vyššie výdavky sa očakávajú v základnom fonde nemocenského poistenia z dôvodu vyššej priemernej mesačnej výšky nemocenských dávok, ako bolo zapracované v rozpočte a v základnom fonde poistenia v nezamestnanosti z dôvodu vyššieho priemerného mesačného počtu poberateľov dávky a vyššej priemernej  mesačnej výšky dávky v roku 2012. 
Z hľadiska celkového hospodárenia Sociálnej poisťovne (vrátane prevodu prostriedkov z minulých rokov) je možné očakávať k 31. 12. 2012 v jednotlivých fondoch výsledky:
					v tis. Eur	
Fond  	Bilančný rozdiel k 31.12.	Rozdiel 	
	Schválený rozpočet 	Upravený rozpočet 	Očakávaná skutočnosť 	3-1	3-2	
a	1	2	3	4	5	
Základný fond nemocenského poistenia	50 000	35 000	35 000	-15 000	0	
Základný fond starobného poistenia	267 156	422 104	287 392	20 236	-134 712	
Základný fond invalidného poistenia	153 663	154 226	142 977	-10 686	-11 249	
Základný fond úrazového poistenia	5 000	5 000	5 000	0	0	
Základný fond garančného poistenia	5 000	5 000	5 000	0	0	
Základný fond poistenia v nezamestnanosti	20 000	20 000	20 000	0	0	
Rezervný fond solidarity 	0	0	0	0	0	
Správny fond	51 127	53 622	53 943	2 816	321	
Spolu	551 946	694 952	549 312	-2 634	-145 640	
Hospodárenie Sociálnej poisťovne v roku 2012 by sa malo skončiť bilančným rozdielom 549 312 tis. Eur.
x  x  x
Sociálna poisťovňa predpokladá, že v roku 2012 postúpi príspevky na SDS do DSS v sume 810 153 tis. Eur.